Under den årlige NHL-draften ble han i 2010 valgt av Toronto Maple Leafs (3. runde, 79. totalt). Sommeren 2011 ble han draftet av Dynamo Minsk i KHL (5. runde, 118. totalt). Senere samme år ble han valgt av juniorlaget Erie Otters i OHL under den årlige import-draften for paraplyorganisasjonen for den canadiske juniorligaen CHL. I 2011/12-sesongen spilte han juniorhockey for Erie Otters, og noterte seg for 32 målpoeng (11 mål og 21 assists) på 48 kamper.